সবার আগে প্রবাসীদের লাইফস্টাইল ঠিক করার কথা জানান দুবাই বাংলাদেশ স্যোশাল ক্লাবের সভাপতি প্রকৌশলী নওশের আলী। তিনি বলেন, ‘পরিবার পরিজন ছেড়ে প্রবাসে ৮-১০ জন মিলে একই রুমে থাকা, মানসিক চাপ নিয়ে কাজ করা, এগুলো দিন দিন হৃদরোগের ঝুঁকি বাড়াচ্ছে। তবে খাদ্যাভ্যাসও এর জন্যে দায়ী। চাইলেই চর্বিযুক্ত খাবার ছেড়ে দেয়া যায় না। তবে ধীরে ধীরে খাদ্যাভ্যাসে পরিবর্তন আনা প্রয়োজন। পাশাপাশি ব্যাংক লোনে জড়িয়েও অনেক কষ্টে পড়ে যান প্রবাসীরা। নানামুখী চিন্তার বিষয়ে সচেতনতা বৃদ্ধিতে কমিউনিটি সংগঠনগুলো সচেতনতামূলক ছোট-খাটো কোর্স নেয়ার উদ্যোগ গ্রহণ করতে পারে। এতে করে সচেতন প্রবাসীদের কিছুটা হৃদরোগের ঝুঁকি কমে আসবে।’